Tasavvurdagi gitarani chalish bo‘yicha chempionatda rossiyalik “Sening dadang” g‘olib chiqdi

Rossiyalik Kirill Blumenkrants avgust oyi oxirida Finlandiyaning Oulu shahrida bo‘lib o‘tgan tasavvurdagi gitarani chalish bo‘yicha World Air Guitar Champion 2015 chempionatida g‘olib chiqdi. Bu haqda Meduza xabar bermoqda.

“Sening dadang” taxallusi ostida chiqish qiluvchi Blumenkrants chempionat finalida tasavvurdagi gitarani chalish bo‘yicha AQShning uch karra chempioni Met Byornsni mag‘lub etdi.
“Blumenkrants va Byorns orasidagi farq shu qadar kichik ediki, g‘olibni aniqlash uchun qo‘shimcha raund kerak bo‘ldi”, — deyiladi Yahoo! News xabarida.